《感皇恩 其二 韩南涧生日》
宋代·王千秋

红消梅雨润。正榴花照眼，荷香成阵。炉薰炷芳烬。

记于门今日，长庚占庆。文摛艳锦。笑班扬、用字未稳。

果青云、快上黄扉，地□誉高英俊。

名盛。都期持橐，却借乘轺，布宣宽政。除书已进。归宠异，侍严近。

且金船满酌，云翘低祝，□此椿龄更永。任月斜、未放笙歌，翠桐转影。

作者简介：生卒年月不详，字锡老，号审斋，东平(今属山东)人，流寓金陵，晚年转徙湘湖间。与游者张安世、韩元吉等，皆南渡初名士，年辈应亦相类。词风清拔可喜，著有《审斋词》1卷。